*2. számú előterjesztés*

Új körzeti megbízott kinevezésének véleményezéséről

|  |
| --- |
| **Előterjesztő:** dr. Bozsolik Róbert polgármester  **Készítette**: dr. Firle Anna aljegyző    **Törvényességi ellenőrzést végezte:** Kondriczné dr. Varga Erzsébet jegyző |

***Tisztelt Képviselő-testület!***

Dr. Marcsek Sándor r. ezredes a Szekszárdi Rendőrkapitányság kapitányságvezetője – az előterjesztés mellékletét képező 2021. január 11-én érkezett megkeresésében - tájékoztatott arról, hogy a Szekszárdi Rendőrkapitányság Közrendvédelmi Osztály Bátaszéki Rendőrőrs állományába körzeti megbízotti beosztásba Fejes Mátyás r. zászlóst 2021. február 1-jei hatállyal tervezi kinevezni. Fejes Mátyás r. zászlós 2007 januárjától 2013. december 31. napjáig dolgozott már a fenti beosztásban.

**A körzeti megbízotti szabályzatról szóló 26/2015. (XII. 9.) ORFK utasítás** 11. pontja szerint: *“A közbiztonság helyi feladatainak eredményes megvalósítása érdekében a* ***körzeti megbízotti működési körzethez tartozó települések önkormányzata képviselő-testületének véleményét előzetesen ki kell kérni a körzeti megbízott kinevezéséről, felmentéséről****. Nem kell kikérni a véleményt a fegyelmi eljárás eredményeként alacsonyabb beosztásba helyezés vagy a szolgálati viszony megszüntetése esetén, viszont a felmentés tényéről a körzeti megbízotti működési körzethez tartozó települések önkormányzatának polgármesterét tájékoztatni kell.”*

A fentiekre tekintettel kérem, az alábbi határozati javaslat elfogadását:

**H a t á r o z a t i j a v a s l a t :**

**Fejes Mátyás r. zászlós körzeti megbízotti kinevezésének véleményezésére**

Bátaszék Város Önkormányzata Képviselő-testületének - a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

a körzeti megbízotti működési körzethez tartozó települések önkormányzata Képviselő-testületének - az Országos Rendőr-főkapitány 26/2015 (XII.9) utasításának 11. pontjában - biztosított véleményezési joga alapján egyetért Fejes Mátyás r. zászlós 2021. február 1. napjával történő körzeti megbízotti kinevezésével.

*Határidő:* 2021. január 13.

*Felelős:* dr. Firle Anna aljegyző

(a határozat megküldéséért)

*Határozatról értesül:* Szekszárdi Rendőrkapitányság

irattár